El programa d'oci educatiu Lluna Plena torna a donar-se cita este dissabte en el Casal Jove de 17.30 a 20.30
06 de maig 2021

El programa d'oci alternatiu i educatiu _Lluna Plena_, que organitza el grup de Corresponsals IES i la Delegació de Joventut i Infància de l'Ajuntament de Sagunt tots els dissabtes del mes, tindrà la seua pròxima cita el 8 de maig. Este programa pretén oferir alternatives de gestió de l'oci juvenil, a partir d'activitats diverses i programades pels propis destinataris, L'activitat està destinada a jóvens entre 14 i 18 anys i es du a terme en el Casal Jove del Port de Sagunt de 17.30 a 20.30 hores.

Les activitats del pròxim dissabte estan formades per un taller de cuina llatina, on els jóvens podran aprendre les receptes de guacamole, _tac__os_ i _yu__ka_; un concurs de _pasapalab__r__a_ Gamer, els i les corresponsals han dissenyat un joc on els i les assistents podran demostrar els seus coneixements sobre el vocabulari _gam__er_ i, a més, també hi haurà tornejos de futbolí, ping pong, dards, billar, jocs de taula, Ps4 o Arcade.

D'altra banda, tots els dilluns, dimecres i divendres s'organitzen en el Casal Jove de manera gratuïta totes les activitats proposades i demandades. Este programa està dirigit a jóvens entre 12 i 18 anys.

Durant l'activitat es contemplaran per part de l'organització totes les mesures sanitàries i de prevenció enfront de la pandèmia, que seran, així mateix, d'obligat compliment per als i les assistents.​

![c lluna plena .jpg](/es-va/Actualidad/Documents/c lluna plena.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-educatiu-lluna-plena-torna-a-donar-se-cita-este-dissabte-en-el-casal-jove-de-17-30-a-20-30/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-educatiu-lluna-plena-torna-a-donar-se-cita-este-dissabte-en-el-casal-jove-de-17-30-a-20-30/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-educatiu-lluna-plena-torna-a-donar-se-cita-este-dissabte-en-el-casal-jove-de-17-30-a-20-30/ "Linked In")
*   [](mailto:?body=https://aytosagunto.es/va/actualitat/el-programa-d-oci-educatiu-lluna-plena-torna-a-donar-se-cita-este-dissabte-en-el-casal-jove-de-17-30-a-20-30/)